als_Latn dik_Latn sag_Latn
Gjykata Supreme e Venezuelës është sulmuar me granata të hedhura nga një helikopter i rrëmbyer, gjë që ka thelluar edhe më tej krizën në këtë vend.
Nga të dhënat paraprake mësohet se mjeti fluturues është rrëmbyer nga një oficer policie, i quajtur Oscar Perez, i cili përmes një lajmërimi të bërë deklaroi se do të sulmonte qeverinë që e cilësoi të kriminalizuar. Përmes video-mesazheve që kishte publikuar më herët ai duket se ka edhe mbështetës të tjerë, ndërsa thekson se nuk i përket asnjë partie politike.
Zyrtarët bënë të ditur se i dyshuari përveçse hodhi granata në godinën e sallës më të lartë të gjyqsorit të Venezuelës, kishte qëlluar edhe me armë zjarri. Fatmirësisht nuk ka patur të lënduar, por nuk dihet ende vendndodhja e agresorit.
Autoritetet kanë nisur menjëherë verifikimet për të arrestuar Oscar Perez, ndërsa nuk bëhen të ditura shumë detaje në këtë drejtim. Përveç sulmit mbi Gjykatën Supreme, oficeri sulmoi edhe mbi Ministrinë e Brendshme dhe atë të Drejtësisë, por dëmet mbi këto institucione kanë qenë të pakta.
I menjëhershëm ka qënë reagimi i Presidentit të vendit, Nikolas Maduro. Lideri i Venezuelës e dënoi ngjarjen duke e përshkruar si një sulm terrorist. Në mbyllje, ai theksoi se autoritetet kanë nisur menjëherë punën për të vënë përpara përgjegjësisë agresorin.
Sipas Maduros, ishte një fat i madh që e gjithë kjo histori përfundoi pa viktima.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn